ཟླ༦པའི་ཚེས༡ཉིན་གྱི་སྔ་དྲོར་རང་སློབ་གྲྭས་སྐབས༦༧པའི་དྲུག་གཅིག་བྱིས་པའི་དུས་ཆེན་བསུ་བའི་བྱ་འགུལ་སྤེལ།སྔ་དྲོའི་དུས་ཚོད་དགུའི་སྟེང་ལོ་ཆུང་གདོང་ལེན་རུ་ཁག་གིས་རྔ་སྦུབ་རྡུང་བའི་འགྲོས་དང་བསྟུན་ནས་རུ་མི་སྟོང་ལ་ཉེ་བ་ལྷག་ཚོགས་རར་ཞུགས་ཏེ་རང་ཉིད་ལ་དབང་བའི་དུས་ཆེན་བསུ།རྫོང་ཨུའི་རྒྱུན་ཨུའམ་རྩ་འཛུགས་པུའུ་ཀྲང་ཡང་བེ་ཕིན་དང་རྫོང་དཔོན་གཞོན་པ་འོ་ཕྲུགདམངས་ཆེན་ཀྲུའུ་རིན་ཟུར་པ་རྡོ་རྗེ་སོགས་རྫོང་དང་ཐད་གཏོགས་ལས་ཁུངས།ཞང་དང་གྲོང་བརྡལ་སོགས་ཀྱི་འགོ་ཁྲིད་རྣམས་དུས་ཆེན་བསུ་བའི་མཛད་སྒོར་ཞུགས།མཛད་སྒོ་རྔམ་བརྗིད་ལྡན་པའི་རྒྱལ་གླུ་ཁྲོད་འགོ་བརྩམས་ཤིང་།སློབ་གཙོ་གཞོན་པ་འབྲུག་གོ་ཐར་གྱིས་དུས་ཆེན་ལ་ཤིས་ཚིག་ཕུལ་བ་དང་ཕུལ་བྱུུང་ལོ་ཆུང་གདོང་ལེན་པའམ་ལྔ་གཉིས་འཛིན་གྲྭའི་སློབ་གྲོགས་རིག་བཟང་སྒྲོལ་མས་སློབ་མའི་འཐུས་ཚབ་ཏུ་གཏམ་བཤད།ལོ་ཆུང་གདོང་ལེན་རུ་མི་སྟོང་ལ་ཉེ་བ་ལྷག་གིས་དམ་བཅའ་བཞགམཛད་སྒོའི་སྟེང་ད་དུང་གསུམ་བཟང་སློབ་མ་དང་།འཛིན་གྲྭའི་ཕུལ་བྱུང་ལས་བྱེད།ཕུལ་བྱུང་ལོ་ཆུང་གདོང་ལེན་པ།སློབ་རའི་རྩོམ་པ་པོ་ཆུང་ཆུང་།ཀུན་སྤྱོད་དཔེ་ལེགས་སློབ་མ།དཔལ་ཡོན་འཛིན་གྲྭ་སོགས་ཀྱི་མཚན་སྙན་ཐོབ་པའི་མི་སྒེར་དང་སློབ་མར་གཟེངས་བསྟོད་བྱས།མཇུག་ཏུ་སློབ་གྲོགས་ཡོངསསྲིང་ཆུང་མ།གར་ལ་འགྲོཞེས་པའི་གར་གྱི་ཡོལ་བ་དང་བསྟུན་ནས་རིག་རྩལ་འཁྲབ་སྟོན་ལ་དངོས་སུ་ཞུགས།